સીતારમણના જણાવ્યા અનુસાર ભારત અને અમેરિકા બંને દેશો એકબીજાના લોકતાંત્રિક મૂલ્યોની રક્ષા માટે પ્રતિબદ્ધ છે. બંને દેશો શાંતિ અને નાગરિકોની સમાનતા માટે કામ કરવા પર રાજી થયા છે. વિદેશમંત્રી સુષ્મા સ્વરાજે કહ્યુ કે ભારત, અમેરિકી રાષ્ટ્રપતિ ડોનાલ્ડ ટ્રમ્પની અફઘાનિસ્તાન નીતિનું સ્વાગત કરે છે. બંને દેશ સાથે મળીને આતંકવાદ સામે લડાઈ ચાલુ રાખવા માટે પ્રતિબદ્ધ છે. અમેરિકી રક્ષા મંત્રી જિમ મેટીસે વાતચીત બાદ કહ્યુ કે ભારત અને અમેરિકા સાથે મળીને કામ કરતા રહેશે અને તેમણે ફરીથી એકવાર ભારતને અમેરિકાનું સૌથી મોટુ રક્ષા ભાગીદાર ગણાવ્યુ. દિલ્હી પહોંચતા પહેલા અમેરિકી વિદેશ મંત્રી પોપેયોએ સ્પષ્ટ કરી દીધુ હતુ કે ભારત અને રશિયા વચ્ચે થયેલી ડિફેન્સ ડીલ અને ઈરાન સાથે ઉર્જા કરાર વાતચીતનો પ્રાથમિક મુદ્દો નહિ હોય.